Need for Speed: Underground

Need for Speed: Underground (בתרגום חופשי לעברית: הצורך במהירות: מחתרת) הוא משחק וידאו מסוגת מרוצים, השביעי בסדרת משחקי הווידאו Need for Speed, שפותח על ידי EA Black Box והופץ על ידי Electronic Arts למערכת ההפעלה Microsoft Windows וקונסולות המשחקים Xbox, פלייסטיישן 2 ונינטנדו גיימקיוב ב-17 בנובמבר 2003, לקונסולת המשחקים הניידת גיים בוי אדוונס ב-17 בדצמבר 2003 ולארקייד ב-26 בדצמבר 2006. המשחק יצא לאור בשתי גרסאות: הראשונה לקונסולת המשחקים הנייחות ולמחשב האישי והשנייה לקונסולת המשחקים הניידת גיים בוי אדוונס. Underground מהווה אתחול מחדש של הסדרה ומתעלם מהמשחקים הקודמים בסדרה שכללול מכוניות ספורט ורכבים אקזוטיים. כמו כן, הוא המשחק הראשון בסדרה שכולל מצב קריירה, עלילה ומצב מוסך המאפשר לשחקנים להתאים אישית את המכוניות שבבעלותם, עם מגוון רחב של שיפורים קוסמטיים ומכניים. כלל המרוצים מתרחשים בשעות הלילה בעיר בדיונית בשם אולימפיק סיטי (מאנגלית: Olympic City) אשר דומה במראיתה לניו יורק, סן פרנסיסקו ולוס אנג'לס. המשחק היווה הצלחה מסחרית וקיבל ביקורות חיוביות רבות. משחק ההמשך, Need for Speed: Underground 2, יצא לאור ב-2004. מרוצי הרחוב שקיימים במשחק מתחלקים ל-5 סוגים: מסלולי (Circuit) – זהו המרוץ הסטנדרטי במשחק, אשר משתתפים בו עד 3 מתחרים, בנוסף לשחקן. המסלול הוא הקפי וכמות ההקפות יכולה לנוע בין 1 ל-10. בארבעת המרוצים האחרונים של מצב מחתרתי (מצב העלילה), מספר המתחרים צונח לאחד ומספר ההקפות קופץ ל-7 (מרוץ סיבולת). מצב נוקאאוט (Knockout Mode) – דומה במהותו למצב מסלולי, אך עם טוויסט - בכל הקפה, המתחרה שמגיע אחרון לקו הסיום עף מהמרוץ ומפסיד אוטומטית. במצב העלילה, מרוצי נוקאאוט נמשכים עד ל-3 הקפות עם 4 מתחרים. ספרינט (Sprint) – וריאציה נוספת של מצב מסלולי, שבו השחקנים מתחרים אחד בשני להגיע מנקודה א' לנקודה ב', במקום לבצע הקפות. מרוצים כאלו הם לרוב קצרים יותר מאשר במצב מסלולי (כאשר המסלול הארוך ביותר אורכו כ-8 ק"מ). בעקבות כך, על השחקנים להיות זהירים יותר בזמן המרוצים ולהימנע ממכשולים והתנגשות בתנועה. דריפט (Drifting) – הוא המצב הטכני והקשה ביותר מכלל החמישה. מצב דריפט, אשר מתקיים מחוץ לאולימפיק סיטי, מציב את השחקן במסלול מעגלי קצר, כאשר המטרה היא להשיג כמה שיותר נקודות על ידי ביצוע דריפטים במסלול. השחקן מתמודד כנגד שלושה מתמודדים אחרים במקביל, אשר צוברים נקודות יחד עם השחקן. על השחקן להגיע לניקוד הגבוה ביותר על מנת לנצח. נקודות בונוס ניתנים לשחקנים אשר מבצעים דריפט מחוץ לגבולות המסלול, מבצעים דריפט במאונך או מבצעים שרשרת של דריפטים (ביצוע דריפט רצוף על ידי היגוי מתמיד של הרכב במהלך הדריפט כדי לשמור על מהירות. אם השחקן מצליח לסיים דריפט ללא כל התנגשות, הנקודות שהשחקן צבר בדריפט מתווספות לסך הנקודות, אחרת השחקן מאבד את כלל הנקודות שצבר באותו הדריפט. מצב דריפט הוא המצב היחיד שבו אין משמעות לזמן ולשחקנים ניתן חופש להתחרות ולבצע הקפות בקצב שלהם. כמו כן, מערכת שיפור הבעירה NOS לא קיימת במצב זה, כיוון שהיא לא נותנת יתרון כלשהו. מרוץ דראג (Drag racing) – זהו המצב הקשה השני בדרגתו במשחק, אחרי מצב הדריפט. השחקן מתחרה מול מתחרה אחד או שלושה מתחרים במסלול ישר, כאשר המטרה היא להגיע ראשון לקו הסיום. השחקנים מוכרחים להשתמש בתיבת הילוכים ידנית בלבד. על מנת לנצח במרוץ, על השחקנים לתזמן את מעבר ההילוכים בהאמת לסל"ד המנוע ולשלוט בעקיפות ובשימוש ב-NOS. מכיוון שמרוץ זה מאמץ את המנוע על יתר המידה, על השחקנים לנטר את הטכומטר ואת טמפרטורת המנ וע באופן תכוף, אשר מקשה יותר על השחקנים בעקבות כך שהם צריכים לבצע מספר דברים במקביל. ההיגוי במצב זה הוא פשוט ביותר, אשר מאפשר מעבר בין נתיבים בלבד ולא יותר, בעוד המשחק עצמו מבצע את ההיגוי כאשר הרכב נמצא בתוך הנתיב, בכך השחקן מתרכז יותר בשמירה על מהירות אופטימלית. ישנם שני מקרים בהם שחקן/מתחרה יכולים להפסיד אוטומטית במרוץ: הראשון הוא התנגשות במכשולים, מתחרים אחרים ובתנועה והשני הוא בפיצוץ המנוע על ידי חימום יתר שלו. בתפריט ההתאמה האישית, ניתן לשפר ביצועים של כלי רכב ולבצע שיפורים חזותיים כמו שינוי צבע הרכב, הוספת כיתובים וסטיקרים, הוספת תאורת ניאון, פגושי רכב מותאמים אישית, מגני צד, ספוילרים, מכסה מנוע מותאם אישית, אגזוזים, פתח אוורור בגג, צמיגים מותאמים אישית ומרכב הרכב. כמו כן, שחקנים יכולים לשפר את היכולות הביצועיות של הכלי הרכב שבבעלותם באמצעות שיפורים במנוע, במרכב, במתלים, בצמיגים, במערכת השליטת במנוע (ECU) וכן בהוספת מערכת נייטרוס (NOS), מערכת טורבו וערכה להפחתת משקל הרכב. המשחק מתחיל בשחקן שמתחרה במרוץ רחוב באולימפיק סיטי עם אקורה אינטגרה R משופרת ומנצח בקלות את המתחרים, אך זה מתגלה בסופו של דבר כחלום, לאחר שסמנתה מעירה את השחקן משנתו. סמנתה היא חברתו של השחקן באולימפיק סיטי, אשר מדריכה אותו בנושא תרבות מרוצי הרחוב הלא-חוקיים שנטבעה בעיר ומסייעת לו במהלך העלילה. סמנתה עוזרת לשחקן לקנות מכונית התחלתית ומפגישה בינו לבין טי.ג'יי, אשר מסייע לשחקן בהשגת שיפורים מכניים לרכב תמורת ניצחונות במרוצים. במהלך המשחק, השחקן נפגש ומתחרה כנגד כנופיות מרוצים שונות ובסופו של דבר משיג את תשומת ליבו של אדי, מנהיג כנופיית האיסטסליידרס ואלוף המרוצים המחתרתיים של העיר ומליסה, חברתו של אדי. אדי מתנשא על השחקן ולועג לו על יכולות הנהיגה שלו, בכך שאומר ש-”עדיף שייקח מונית הביתה כי ככה הוא יגיע יותר מהר”, אך השחקן מוכיל לאדי שההפך הוא הנכון. אדי, זועם על כך שהשחקן ערער על יכולותיו ועל התואר שלו, מאתגר את השחקן להתחרות בסמנתה, שסוערת על כך שהשחקן מסכים לאתגר. סמנתה מפסידה לשחקן לאחר שהיא מבצעת תאונה במהלך המרוץ, שבה מכוניתה - הונדה סיוויק Si נהרסת לחלוטין. לאחר ההפסד, טי.ג'יי לוקח לעצמו את רכבה של סמנתה והורס אותו עוד יותר. בעקבות כך, סמנתה מנתקת קשר עם השחקן. השחקן ממשיך לנצח במרוצים שהמכרים של סמנתה מציעים לו בהיעדרה ומאוחר יותר אף מתחרה בטי.ג'יי שמתחרה במכוניתה של סמנתה. השחקן מנצח את טי.ג'יי וזה בתמורה מחזיר את הרכב לשחקן, שמחזיר את הרכב בחזרה לסמנתה. בעקבות כך, הקשר בין סמנתה לשחקן חוזר וסמנתה מעודדת את השחקן לאתגר את אדי ולנצח אותו סופית. אדי מאתגר את השחקן למרוץ ספריט שבמהלכו הוא מפסיד ובעוד שהשחקן וצוותו חוגגים את הניצחון, רכב מסתורי מדגם ניסאן 350Z בצבע אפור מאתגר את השחקן למרוץ אחרון. השחקן מתחרה ברכב המסתורי ומנצח גם אותו. לאחר הניצחון מתגלה כי הנהג הוא לא אחר מאשר מליסה, חברתו של אדי. בסופו של דבר, הפעולות של השחקן מזכות אותו בתואר אלוף המרוצים המחתרתיים של אולימפיק סיטי. פסקול המשחק מכיל 26 רצועות באורך כולל של שעה, 36 דקות ו-6 שניות, הכולל ברובו שירים מז'אנר הראפ וההיפ הופ מאמנים כמו נייט דוג, T.I., ליל ג'ון אך גם שירים מז'אנר הרוק מאמנים ולהקות כמו סטטיק-אקס, רוב זומבי (אנ') ולוסטפרופטס. כמו כן, למשחק הולחנו 10 רצועות מקוריות מאת ג'ים לאת'ם באורך כולל של 4 דקות ו-20 שניות. Need for Speed: Underground זכה לביקורות חיוביות ברובן. אתרי הסקירה GameRankings ו-Metacritic נתנו למשחק ציון של 84.29% וניקוד של 85 מתוך 100 לגרסת הפלייסטיישן 2, ציון של 83.73% וניקוד של 83 מתוך 100 לגרסת הגיימקיוב, ציון של 82.29% וניקוד של 82 מתוך 100 לגרסת המחשב האישי, ציון של 81.76% וניקוד של 83 מתוך 100 לגרסת ה-Xbox וציון של 77.33% וניקוד של 77 מתוך 100 לגרסת הגיים בוי אדוונס. אך עם הציון הגבוה, מספר ביקורות ציינו כשלים במשחק: מסלולים שחוזרים על עצמם, בינה מלאכותית לא מאוזנת (במיוחד ברמת הקושי הקלה ביותר), החוסר בשיטוט חופשי במפה וכן מנוע ההרס במשחק, שמתבטא בנזק מינימלית קומסטי לכלי הרכב במהלך התנגשויות, במיוחד במרוצי דראג. בבריטניה, מגזין Official UK PlayStation 2 נתן לגרסת הפלייסטיישן 2 ניקוד של 9 מתוך 10 וציין את האופי הבלתי חוקי של המשחקיות. המגזין שיבח את המהירות, אך ציין כי המשחק היה רק ”בלב שלם, עוד משחק מרוצים עם נצנוץ הוליוודי”. ביפן, מגזין Famitsu נתן לגרסאות הפלייסטיישן 2 וגיימקיוב שני ציונים של 8 ושני ציונים של 9, כך שסך הניקוד הכולל הגיע ל-34 מתוך 40. המשחק זכה בפרס "משחק המרוצים של השנה" במגזין Computer Gaming World. עורכי המגזין כתבו כי ”אמנם זה לא משחק מירוצים שגרתי כמו משחקי NASCAR ו-F1, אך אין משחק אחר שבו אתה מרגיש את כוח ה-G בכל סיבוב כמו NFSU”. כמו כן, Need for Speed: Underground זכה בפרס "משחק המרוצים הטוב ביותר למחשב האישי" לשנת 2003 של מגזין The Electric Playground, בפרס "משחק המרוצים של השנה לקונסולות" בטקס פרסי Interactive Achievement השביעי (לימים D.I.C.E.) ובפרס "פרסים גלובלים (עבודות מעבר לים)" שארגון CESA ומשרד הכלכלה, המסחר והתעשייה היפני נתנו. לפי המפיצה Electronic Arts, המשחק נחל הצלחה מסחרית עם למעלה מ-7 מיליון עותקים שנמכרו עד אמצע שנת 2004 ובסך הכל 15 מיליון עותקים שנמכרו. המשחק נכנס לרשימת "הנמכרים ביותר" ברשימות "הגדולים ביותר" ו-BigHit לקונסולת המשחקים פלייסטיישן 2, לרשימת "משחקי הפלטינום" של Xbox ולרשימת "בחירת השחקנים" של גיימקיוב. עד יולי 2006, נמכרו למעלה מ-2.6 מיליון עותקים של גרסת הפלייסטיישן 2 ברווח של 115 מיליון דולר אמריקני בארצות הברית לבדה. מגזין Next Generation דירג את המשחק במקום השישי ברשימת משחקי הווידאו הנמכרים ביותר בארצות הברית לקונסולות המשחקים פלייסטיישן 2, Xbox וגיימקיוב בין ינואר 2000 עד יולי 2006. כמו כן Underground היווה את המשחק הנמכר ביותר בסדרת Need for Speed בעת הוצאתו לאור בארצות הברית. כמו כן, גרסת הפלייסטיישן 2 זכתה לפרס "דאבל פלטינום" מארגון ELSPA, מה שמבציע על כך שגרסה זו מכרה למעלה מ-600 אלף עותקים בבריטניה. "Need for Speed: Underground", במסד הנתונים הקולנועיים IMDb (באנגלית) מידע על האלבום Need for Speed: Underground באתר MusicBrainz האלבום Need for Speed: Underground באתר Discogs Need for Speed: Underground, באתר PCGamingWiki (באנגלית) Need for Speed: Underground, באתר MobyGames (באנגלית) Need for Speed: Underground (GBA), באתר MobyGames (באנגלית) Official NFS:U Patch 1.4, באתר NFSCars, ‏‏24 בדצמבר 2004 (באנגלית) Need for Speed: Underground for GameCube, Online, Windows PC, PlayStation 2, Xbox ESRB Rating, באתר ESRB (באנגלית) Need for Speed: Underground for Game Boy Advance ESRB Rating, באתר ESRB (באנגלית) Need for Speed: Underground PEGI Rating, באתר PEGI (באנגלית) Need for Speed: Underground for Game Boy Advance, באתר GameRankings, ‏אוחזר ב-2 בפברואר 2015 (באנגלית) Need for Speed: Underground for GameCube, באתר GameRankings, ‏אוחזר ב-2 בפברואר 2015 (באנגלית) Need for Speed: Underground for PC, באתר GameRankings, ‏אוחזר ב-2 בפברואר 2015 (באנגלית) Need for Speed: Underground for PlayStation 2, באתר GameRankings, ‏אוחזר ב-2 בפברואר 2015 (באנגלית) Need for Speed: Underground for Xbox, באתר GameRankings, ‏אוחזר ב-2 בפברואר 2015 (באנגלית) Need for Speed Underground for Game Boy Advance Reviews, באתר Metacritic (באנגלית) Need for Speed: Underground for GameCube Reviews, באתר Metacritic (באנגלית) Need for Speed: Underground for PC Reviews, באתר Metacritic (באנגלית) Need for Speed Underground for PlayStation 2 Reviews, באתר Metacritic (באנגלית) Need for Speed Underground for Xbox Reviews, באתר Metacritic (באנגלית) צוות Edge, ‏Need for Speed Underground, מגזין Edge‏ כרך 113, דצמבר 2003, עמ' 115 צוות EGM, ‏Need for Speed Underground (GC, PS2, Xbox), מגזין EGM‏ כרך 174, ינואר 2004, עמ' 118 כריסטן ריד, Need For Speed Underground, באתר Eurogamer, ‏‏26 בנובמבר 2003 (באנגלית) ליסה מנסון, Need for Speed: Underground (GC), באתר Game Informer, ‏דצמבר 2003; אוחזר ב-5 בספטמבר 2008 (באנגלית) אנדי מקנמארה, Need for Speed: Underground (PS2), באתר Game Informer, ‏דצמבר 2003; אוחזר ב-17 בספטמבר 2008 (באנגלית) ג'רמי זוס, Need for Speed: Underground (Xbox), באתר Game Informer, ‏דצמבר 2003; אוחזר ב-2 בפברואר 2008 (באנגלית) Four-Eyed Dragon‏, Need for Speed Underground (GC, Xbox), באתר GamePro, ‏‏18 בנובמבר 2003; אוחזר ב-9 בפברואר 2005 (באנגלית) Four-Eyed Dragon‏, Need for Speed Underground (PS2), באתר GamePro, ‏‏18 בנובמבר 2003; אוחזר ב-23 בפברואר 2005 (באנגלית) א. א. וויט, Shift into the down low. Review, באתר GameRevolution, ‏‏1 בדצמבר 2003 (באנגלית) פרנק פורבו, Need for Speed Underground Review (GBA), באתר GameSpot, ‏‏26 בינואר 2004 (באנגלית) ג'ף גרסטמן, Need for Speed Underground Review (GC, Xbox), באתר GameSpot, ‏‏17 בנובמבר 2003 (באנגלית) ג'ף גרסטמן, Need for Speed Underground Review (PC, PS2), באתר GameSpot, ‏‏21 בנובמבר 2003 (באנגלית) ברייאן ויליאמס, Need for Speed Underground (GBA), באתר GameSpy, ‏‏20 בנובמבר 2003 (באנגלית) סקוט אוסבורן, Need for Speed Underground (PC), באתר GameSpy, ‏‏14 בדצמבר 2003 (באנגלית) ברייאן ויליאמס, Need for Speed Underground (PS2), באתר GameSpy, ‏‏20 בנובמבר 2003 (באנגלית) ברייאן ויליאמס, Need for Speed Underground (Xbox), באתר GameSpy, ‏‏20 בנובמבר 2003 (באנגלית) jkdmedia‏, Need for Speed Underground – PC – Review, באתר GameZone, ‏‏4 במאי 2012 (באנגלית) jkdmedia‏, Need for Speed Underground – PS2 – Review, באתר GameZone, ‏‏4 במאי 2012 (באנגלית) קרייג האריס, Need for Speed Underground, באתר IGN, ‏‏3 בפברואר 2004 (באנגלית) פראן מיראבלה השלישי, Need For Speed Underground, באתר IGN, ‏‏15 בנובמבר 2003 (באנגלית) צוות Nintendo Power‏, Need for Speed Underground (GBA)‏, Nintendo Power‏ כרך 177, מרץ 2004, עמ' 120 צוות Nintendo Power‏, Need for Speed Underground (GC)‏, Nintendo Power‏ כרך 177, מרץ 2004, עמ' 119 ג'ון דויסון, Need for Speed Underground, באתר OPM, ‏ינואר 2004; אוחזר ב-4 בדצמבר 2003 (באנגלית) צוות OXM‏, Need for Speed Underground, ‏Official Xbox Magazine כרך 108, דצמבר 2003 אנדי מהוד, Need for Speed: Underground, באתר PC Gamer, ‏ינואר 2004; אוחזר ב-15 במרץ 2006 (באנגלית) ניק קטוסי, Big Pimpin’ Poppas Trick Out Their Autos for City Streets, באתר וילג' ווייס, ‏2 בדצמבר 2003 (באנגלית) נת'ן דויסון, Need For Speed: Underground PC Review, באתר TweakTown, ‏‏24 בנובמבר 2003 (באנגלית) צוות OUKPS2‏, Need for Speed Underground‏, Official UK PlayStation 2 Magazine כרך 41, דצמבר 2003 צוות Famitsu‏, Need for Speed Underground (GC, PS2)‏, Famitsu, ינואר 2004, עמ' 785 עורכי CGW‏, Computer Gaming World's 2003 Games of the Year‏, Computer Gaming World כרך 236, עמ' 57–60, 62–69 Blister Awards 2003, באתר Elecplay, ‏אוחזר ב-23 במרץ 2004 (באנגלית) 2004 Awards Category Details, באתר Academy of Interactive Arts & Sciences, ‏‏4 במרץ 2004 (באנגלית) 第8回 CESA GAME AWARDS : グローバル賞海外作品部門, באתר CESA, ‏‏2004 (ביפנית) צוות B2B‏, EA: risultati finanziari, באתר Multiplayer.it, ‏‏26 ביולי 2004; אוחזר ב-23 באוגוסט 2004 (באיטלקית) פיליפ קולר, Need for Speed lets you drive how you want, and future NFS games probably will too, באתר Polygon, ‏‏15 ביוני 2015 (באנגלית) ג'ואי קיסר וקולין קמפבל, The Top 100 Games of the 21st Century, באתר Next-Gen, ‏‏29 ביולי 2006; אוחזר ב-28 באוקטובר 2007 (באנגלית) ELSPA Sales Awards: Double Platinum, באתר ELSPA, ‏אוחזר ב-20 במאי 2009 (באנגלית) אריק קאולי, ELSPA: Wii Fit, Mario Kart Reach Diamond Status In UK, באתר Gamasutra, ‏‏26 בנובמבר 2008 (באנגלית)